open-index/open-wikipedia-markdown huggingface dataset:
பட்டுப்புரக்கல் பகவதி கோயில்

thumb| கோயிலின் நுழைவு வளைவு
**பட்டுப்புரக்கல் பகவதி கோயில்** கேரளாவின் கோட்டயம், ஞீழூர் கிராமத்தில் அமைந்துள்ள பத்ரகாளி கோயிலாகும். இக்கிராமத்தில் உள்ள ஒரே கோயில் இதுவாகும். இக்கோயில் **கட்டம்பாக் கிழக்கும் பாகம் பட்டுபுரக்கல் பகவதி கோயில்** என்றும் அழைக்கப்படுகிறது.  இது கி.பி. 10 ஆம் நூற்றாண்டைச் சேர்ந்ததாகும்.   

## அமைவிடம்
குறவிலங்காடு, கடுதுருத்தி ஆகியவை அருகிலுள்ள நகரங்களாகும். இக்கோயில் இவ்விடங்களிலிருந்து முறையே 6 கி.மீ, 11 கி.மீ. தூரத்தில் அமைந்துள்ளன.   இக்கோயிலின் சீரமைப்புப்பணிகள் கடைசியாக 2016 மார்ச் 19இல் க்ஷேத்ர தந்திரி பிரம்மா ஸ்ரீ அணில் திவாகரன் நம்பூதிரி முன்னிலையில் நடத்தப்பெற்றன. இக்கோயில் NSS கரயோகம் எண்.336ஆல் நிர்வகிக்கப்படுகிறது.

## மூலவர்
பத்ரகாளி சிவபெருமானின் மகளாகக் கருதப்படுகிறாள் என்ற இந்து புராணத்தின் அடிப்படையில்  இங்கு பத்ரகாளி மூலவராக உள்ளார். யட்சி, பகவதி ஆகிய துணைத்தெய்வங்களும் இங்கு உள்ளனர்.

## திருவிழாக்கள்
இக்கோயிலன் வருடாந்திர திருவிழா ஒவ்வொரு மலையாள மாதமான மீனத்திலும் பொங்கலுடன் தொடங்கி 12 நாட்கள் கொண்டாடப்படுகிறது.  வருடாந்திர விழாவுடன் கொண்டாடப்படுகின்ற பொங்கல் திருவிழா சிறப்பானதாகும். நிறைவு நாளில் முடியேட்டு விழாவும், திருவிழா முடிந்து ஒரு நாள் இரவில் வலிய குருதி பூஜையும் நநடத்தப்பெறுகின்றன. நவராத்திரியின் நிறைவு நாளில் வித்தியாரம்பம், விநாயக சதுர்த்தி அன்று அஷ்டத்ரவ்ய மகாகணபதி ஹோமம், தீபாவளியன்று கோயிலின் உள்ளேயும் சுற்றிலும் தீபம் ஏற்றல், ஒவ்வொரு மலையாள மாதத்தின் கடைசி வெள்ளிக்கிழமை மாலை சர்வைஸ்வர்ய பூஜை, ஒவ்வொரு மலையாள மாதத்தின் முதல் ஞாயிற்றுக்கிழமை அகண்டநாமஜபம் என்ற வகையில் பிற விழாக்கள், பூசைகள் நிகழ்த்தப்பெறுகின்றன.ஒவ்வொரு செவ்வாய் மற்றும் வெள்ளிக்கிழமைகளில் நாரங்கா விளக்கு எனப்படும் எலுமிச்சை விளக்கும், நெய்விளக்கும் வழங்குவது இக்கோயிலுக்கு மிகவும் முக்கியத்துவம் வாய்ந்ததாகக் கருதப்படுகிறது.

## மேற்கோள்கள்

## படத்தொகுப்பு


Pattupurackal_bhagavathy_temple_kattampack-Sanctuary_view.jpg|கருவறை
Pattupurackal_bhagavathy_temple-_shrine_of_subordinate_deities.jpg|துணைத்தெய்வ சன்னதி
Pattupurackal bhagavathy temple- Subordinate Deities 3.jpg|துணைச்சன்னதி
Pattupurackal bhagavathy temple 1.jpg|கோயில் வளாகம்
Pattupurackal bhagavathy temple kattampack.jpg|பொங்கல் விழா
Mudiyettu-Pattupurackal bhagavathy temple kattampack.jpg|முடியெட்டு



பகுப்பு:கோட்டயம் மாவட்டத்திலுள்ள அம்மன் கோயில்கள்
இராம்ரெட்டி தாமோதர் ரெட்டி

**இராம்ரெட்டி தாமோதர் ரெட்டி** (Ramreddy Damodar Reddy) (பிறப்பு 14 செப்டம்பர் 1952) இந்திய தேசிய காங்கிரசு கட்சியை பிரதிநிதித்தும் ஓர் இந்திய அரசியல்வாதியாவார். இவர், 2009 ஆந்திரப் பிரதேச மாநில சட்டமன்றத் தேர்தலில் இந்திய தேசிய காங்கிரசு சார்பில் சூர்யபேட்டை சட்டப் பேரவைத் தேர்தலில் வெற்றி பெற்றார்.

## அரசியல் வாழ்க்கை
இவர் துங்கத்தூர்த்தி சட்டமன்ற தொகுதியிலிருந்து ஐந்து முறை சட்டமன்ற உறுப்பினராகத் தேர்தெடுக்கப்பட்டுள்ளார். பின்னர், இவர்  2009 இல் சூர்யபேட்டை சட்டமன்றத் தொகுதிக்கு மாறினார்.  தாமோதர் ரெட்டி, காங்கிரசு தலைவர்களிடையே தெலங்காணா இயக்கத்திற்கு ஆதரவாக இருந்தார். எ. சா. ராஜசேகர ரெட்டியின் முதல் அமைச்சரவையில் தகவல் தொடர்பு மற்றும் தொழில்நுட்பத் துறை அமைச்சகவும் பணியாற்றினார்.

## மேற்கோள்கள்

பகுப்பு:வாழும் மக்கள்
பகுப்பு:1952 பிறப்புகள்
ஏபசு

***ஏபசு*** (*Apus*) என்ற பறவை பேரினமானது ஏபோடிடே குடும்பத்தைச் சேர்ந்த பழைய உலக உழவாரன்கள் சிலவற்றை உள்ளடக்கியது. பொதுவாக இவை உழவாரன் என்று அழைக்கப்படுகிறது.

இவை உலகின் வேகமாக பறக்கும் பறவைகளில் ஒன்றாகும். இவை தகைவிலான் குருவிகளை ஒத்திருக்கின்றன. ஆனால் தொடர்புடையவை அல்ல. உழவாரன்கள் குறுகிய வால்களையும் அரிவாள் வடிவ இறக்கைகளையும் கொண்டுள்ளன. உழவாரன்கள் தங்கள் வாழ்க்கையின் பெரும்பகுதியை ஆகாயாத்தில் உயரமான இடத்தில் செலவிடுகின்றன. மிகக் சிறிய கால்களைக் கொண்டுள்ளன, மேலும் இவற்றை பெரும்பாலும் மேற்பரப்பில் ஒட்டிக்கொள்ள பயன்படுத்துகின்றன.

## வகைப்பாட்டியல்
1758ஆம் ஆண்டில் சுவீடன் இயற்கை ஆர்வலர் கார்ல் லின்னேயஸ் என்பவரால் *ஏபசு* பேரினம் உருவாக்கப்பட்டது. இது 1777ஆம் ஆண்டில் இத்தாலிய இயற்கை ஆர்வலர் ஜியோவானி அன்டோனியோ ஸ்கோபோலியால் அறிமுகப்படுத்தப்பட்ட சிற்றினத்தின் இரு சொல் பெயரிலிருந்து (*கிருண்டோ ஏபசு*) பெறப்பட்டது.[  ஏபசு என்ற பெயர் உழவாரன் என்பதற்கான இலத்தீன் சொல்லாகும் ஆகும். இது கால்கள் இல்லாத ஒரு வகை தகைவிலான் என்று பழங்காலத்தவர்களால் கருதப்பட்டது (பண்டைய கிரேக்கத்திலிருந்து α, *a*, "இல்லாத", மற்றும் πούς, *pous*, "foot").

1950களுக்கு முன்பு, எந்த உயிரினத்தின் குழு *ஏபசு* என்ற பேரினப் பெயரைக் கொண்டிருக்க வேண்டும் என்பதில் சில சர்ச்சைகள் இருந்தன. 1801ஆம் ஆண்டில், போச் சிறிய ஓட்டுமீன் உயிரினங்களுக்கு, இன்று *திரையோப்சு* என அழைக்கப்படும் உயிரினங்களுக்கு, *ஏபசு* என்ற பேரினப் பெயர் கொடுக்கப்பட்டது. பின்னர் ஆய்வாளர்கள் தொடர்ந்து இந்த வார்த்தையைப் பயன்படுத்தினர். கெய்ல்ஹாக் (1909 இல்) 1777இல் ஸ்கோபோலியால் *ஏபசு* என்ற பறவை பேரினம் ஏற்கனவே இருந்ததால் இது தவறானது என்று தெரிவித்தார். 1958ஆம் ஆண்டு வரை, விலங்கியல் பெயரிடுதலுக்கான பன்னாட்டு ஆணையம் ஓட்டுமீன்களுக்கு *ஏபசு* என்ற பேரினப் பெயரைப் பயன்படுத்துவதற்கு எதிராகத் தீர்ப்பளித்து, இதற்குப் பதிலாக *திரைப்சு* என்ற பேரினப் பெயரினை அங்கீகரித்ததும் சர்ச்சை முடிவுக்கு வந்தது.

## சிற்றினங்கள்
இந்த பேரினத்தில் 20 சிற்றினங்கள் உள்ளன:

* கேப் வெர்டே உழவாரன், *ஏபசு அலெக்சாண்ட்ரி*
* சாதா உழவாரன், *ஏபசு ஏபசு*
* ப்ளைன் உழவாரன், *ஏபசு யூனிகோலர்*
* நியான்சா உழவாரன், *ஏபசு நியான்சே*
* பாலிட் உழவாரன், *ஏபசு பாலிடசு*
* ஆப்பிரிக்க கருப்பு உழவாரன், *ஏபசு பார்பேட்டசு*
* மலகாசி பிளாக் உழவாரன், *ஏபசு பால்சுடோனி*
* பெர்னாண்டோ குடா உழவாரன் *ஏபசு சுலேடினியா*
* போர்ப்சு-வாட்சன் உழவாரன், *ஏபசு பெர்லியோசீ*
* பிராட்பீல்டின் உழவாரன், *ஏபசு பிராட்பீல்டி*
* பசிபிக் உழவாரன், *ஏபசு பசிபிகசு*
* சலீம் அலியின் உழவாரன், *ஏபசு சலிமாலி*
* பிளைத் உழவாரன், *ஏபசு லுகோனிக்சு*
* குக்கி உழவாரன், *ஏபசு குக்கி*
* அடர்-பிடரி உழவாரன், *ஏபசு அகுட்டிகாடா*
* நாட்டு உழவாரன், *ஏபசு அபினிசு*
* வீட்டு உழவாரன், *ஏபசு நிபாலென்சிசு*
* கோரசு உழவாரன், *ஏபசு கோரசு*
* வெண் பிடரி உழவாரன், *ஏபசு கேபர்*
* பேட்சி உழவாரன் *ஏபசுபேட்சி*

அறியப்பட்ட புதைபடிவ சிற்றினங்கள்:

* *ஏபசு கைலார்டி* (லா க்ரைவ்-செயின்ட்-ஆல்பன், பிரான்ஸ் நாட்டின் மத்திய/பிற்பகுதி மியோசீன்)
* *ஏபசு வெட்மோரி* (ஆரம்பகால - லேட் ப்ளியோசீன்? SC மற்றும் SE ஐரோப்பாவின்)
* *ஏபசு பாரனென்சிசு* (தென்கிழக்கு ஐரோப்பாவின் லேட் ப்ளியோசீன்)
* *ஏபசு சப்மெல்பா* (சுலோவாக்கியாவின் மத்திய பிளீஸ்டோசீன்)

மியோசீன் *"ஏபசு" இக்னோடசு* இப்போது *புரோசைப்செலாய்டில்* வைக்கப்பட்டுள்ளது.

## மேற்கோள்கள்

பகுப்பு:பறவைப் பேரினங்கள்
பகுப்பு:உழவாரன்கள்
அததொ-பி-25

**அததொ-பி-25 (HAT-P-25)** என்பது 990 ஒளி ஆண்டுகள் தொலைவில் உள்ள ஒரு G-வகை முதன்மை வரிசை விண்மீனாகும் . இது மிகவும் குறைந்த தணல்வீச்சுச் செயல்பாட்டைக் கொண்டுள்ளது.  விண்மீனனடர்தனிமங்களால் செறிவூட்டப்பட்டுள்ளது. சூரியனுடன் ஒப்பிடும்போது இரண்டு மடங்கு பொன்மங்(உலோகங்)களைக் கொண்டுள்ளது.

## கோள் அமைப்பு
2010 ஆம் ஆண்டில், வெப்பமான வியாழன் போன்ற ஒரு கோள் கண்டறியப்பட்டது.  இது 1182   கெ சமனிலை வெப்பநிலையைக் கொண்டுள்ளது.  வட்டணைன் நிலைப்பு  அததொ-பி-25 பி  கோளால் கணிசமாக  மாற்றப்படவில்லை. 
இடது|thumb|200x200px|  ''அததொ-பி-25 பி,'' வியாழனின் அளவு ஒப்பீடு

## மேற்கோள்கள்

பகுப்பு:முதன்மை வரிசை விண்மீன்கள்
குண்டகண்ட்லா ஜெகதீஷ் ரெட்டி

**குண்டகண்ட்லா ஜெகதீஷ் ரெட்டி** (*Guntakandla Jagadish Reddy*) (பிறப்பு: ஜூலை 18, 1965), **ஜிஜேஆர்** என்ற தனது முதலெழுத்துக்களால் அடிக்கடி குறிப்பிடப்படும் இவர், ஓர் இந்திய அரசியல்வாதி ஆவார். தெலங்காணா அரசில் எரிசக்தி அமைச்சராக 2 ஜூன் 2014 முதல் பணியாற்றினார். இவர் சூர்யாபேட் தொகுதியில் இருந்து தெலுங்கானா சட்டமன்ற உறுப்பினராக இருந்தார். பாரத் இராட்டிர சமிதி கட்சியின் ஆட்சிக்குழு உறுப்பினராகவும் உள்ளார்.

## ஆரம்ப கால வாழ்க்கை
இந்தியாவின், தெலங்காணா மாநிலட்த்தில், சூர்யாபேட் டை மாவட்டம், அர்வப்பள்ளி மண்டலம், நாகரம் என்ற கிராமத்தில் இராமச்சந்திர ரெட்டி மற்றும் சாவித்திரிக்கு பிறந்தார். இவருக்கு நான்கு உடன்பிறப்புகள் உள்ளனர். இவர் 1985 இல் சூர்யாபேட்டை சிறீ வெங்கடேசுவரா கல்லூரியில் ( உசுமானியா பல்கலைக்கழகம் ) இளங்கலைப் பட்டம் பெற்றார். இவர் விசயவாடாவில் உள்ள சித்தார்த்தா சட்டக் கல்லூரியில், ( நாகார்ஜுனா பல்கலைக்கழகம்) சட்ட இளங்கலைப் பட்டம் பெற்றார்.

## தொழில்
நல்கொண்டா மாவட்ட நீதிமன்றத்தில் வழக்கறிஞராகப் பணியாற்றி வந்தார். இவர் நல்கொண்டா மாவட்டத்தின் வழக்கறிஞர் சங்கத்தின் முதல் தலைவராகவும் இருந்தார்.

### அரசியல்
இவர் 2001 இல் தெலங்காணா இயக்கத்தில் சேர்ந்தார். பின்னர், பாரத் இராட்டிர சமிதியின்ஆரம்ப உறுப்பினர்களில் ஒருவராக இருந்தார்.

இவர் 2009 இல் உசூர்நகர் தொகுதியிலும், பின்னர் 2014 பொதுத் தேர்தலில் சூர்யாபேட்டை சட்டமன்றத் தொகுதியிலும் போட்டியிட்டு வெற்றி பெற்றார். 2018 தெலங்காணா சட்டப் பேரவைத் தேர்தலில் சூர்யபேட்டை சட்டப் பேரவைத் தொகுதியில் இரண்டாவது முறையாக வெற்றி பெற்றார்.

## மேற்கோள்கள்

பகுப்பு:1966 பிறப்புகள்
பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:பாரத் இராட்டிர சமிதி அரசியல்வாதிகள்
அரக்கு பிடரி தேன்சிட்டு

பகுப்பு:தேன்சிட்டு
**அரக்கு பிடரி தேன்சிட்டு** (*Maroon-naped sunbird*)(*ஏதோபைகா கைமாராசென்சிசு*) என்பது நெக்டரினிடே குடும்பத்தில் உள்ள ஒரு வகை பறவை சிற்றினம் ஆகும். இது பிலிப்பீன்சில் (நீக்ரோஸ் தீவு, பனாய் மற்றும் குய்மராஸ்) மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.

## மேற்கோள்கள்
ஆர்த்தோ-அனிசிக் அமிலம்

**ஆர்த்தோ-அனிசிக் அமிலம்** (*o-Anisic acid*) என்பது CH3OC6H4CO2H என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற ஒரு திண்மப் பொருளாகக் காணப்படுகிறது. அனிசிக் அமிலத்தின் சமபகுதியங்களில் ஒன்றாகவும் இது கருதப்படுகிறது. ஐயூபிஏசி முறையில் 2-மெத்தாக்சிபென்சாயிக் அமிலம் என்று அடையாளப்படுத்தப்படுகிறது. 

ஆர்த்தோ-அனிசிக் அமிலம் மூலக்கூற்றிடை ஐதரசன் பிணைப்பு  மற்றும் பல்வேறு வினையூக்க வினைகளுக்கு அடி மூலக்கூறாகும் என நன்கு ஆய்வு செய்யப்பட்டுள்ளது.

## மேற்கோள்கள்

பகுப்பு:பென்சாயிக் அமிலங்கள்
பகுப்பு:சாலிசிலில் எசுத்தர்கள்
பகுப்பு:அரோமாட்டிக் சேர்மங்கள்
பகுப்பு:ஆர்த்தோ மெத்திலேற்ற பீனால்கள்
பகுப்பு:2-மெத்தாக்சிபீனைல் சேர்மங்கள்
புல்லாட்டுகுன்னல் கோயில், எளம்குளம்

**புல்லட்டுகுன்னல் கோயில்** என்பது இந்தியாவின் கேரளா  கோட்டயம் மாவட்டத்தில் எளம்குளம் என்னுமிடத்தில் அமைந்துள்ள ஒரு கோயிலாகும்.

## மூலவர்
இதன் மூலவர் சாஸ்தா ஆவார். இங்கு 10 யானைகளுடன் கொண்டாடப்படுகின்ற கஜமேளம் எனப்படும் ஆண்டு விழா  மிகவும் புகழ்பெற்றது. இதைக்காண ஆயிரக்கணக்கான பக்தர்கள் இங்கு வருகின்றனர். எளம்குளத்தில் சாஸ்தா இருப்பதை உணர்த்தும் வகையில் இவ்விழா இங்கு கொண்டாடப்படுகிறது. 

## மேற்கோள்கள்

பகுப்பு:கோட்டயம் மாவட்டத்திலுள்ள ஐயப்பன் கோயில்கள்
வீரகனூர் கால்நடைச் சந்தை

**வீரகனூர் கால்நடை சந்தை** () என்பது சேலம் மாவட்டம் வீரகனூரில் உள்ள கால்நடை வாரச் சந்தையாகும். இது சேலத்திலேயே இரண்டாவது பெரிய சந்தையாகும். வெள்ளிக்கிழமை பிற்பகலில் தொடங்கி அடுத்த நாள் சனிக்கிழமை பிற்பகல் வரை நடைபெறும். இச்சந்தையில் பெரம்பலூர், கள்ளக்குறிச்சி, கடலூர், சென்னை, சேலம், திருச்சி, கோயம்புத்தூர், ஈரோடு, திருவண்ணாமலை, உளுந்தூர்பேட்டை, விழுப்புரம், திண்டிவனம் உள்ளிட்ட ஊர்களிலிருந்து ஆடுகள், மாடுகள், காளைகள், கன்றுக்குட்டிகள் போன்ற கால்நடைகள் விற்பனைக்கு வருகின்றன.

## விற்பனை
2021 ஆம் ஆண்டு தீபாவளிப் பண்டிகையையொட்டி இரண்டு கோடிக்கு ஆடுகள் விற்பனையாகின. 2022 ஆம் ஆண்டு தீபாவளிப் பண்டிகையின் போது இரண்டரை கோடிக்கு ஆடுகள் விற்பனையாகின.
2023 ஆம் ஆண்டு தீபாவளிப் பண்டிகையையொட்டி மூன்று கோடிக்கு ஆடுகள் விற்பனையாகின.

## மேற்கோள்கள்

பகுப்பு:சந்தைகள்
பாஞ்சி

**பாஞ்சிகள்** அல்லது **பாஞ்சி பிரபந்தம்** என்பது அரித்துவாரில் உள்ள இந்து சமய மரபியல் பதிவேடுகளைப் போலவே மிதிலைப் பகுதியின் மைதிலி காயஸ்தர்கள் மற்றும் மைதிலி பிராமணர்களிடையே பராமரிக்கப்படும் விரிவான பரம்பரை பதிவுகள் ஆகும்.

## பயன்பாடு
திருமணங்களை ஏற்பாடு செய்யும் போது பாஞ்சிகளுக்கு மகத்தான மதிப்பு உள்ளது. ஏனெனில் அவர்கள் மணமகன் மற்றும் மணமகனின் தந்தையின் பக்கத்திலிருந்து கடந்த 07 தலைமுறைகளையும், தாய்வழி பக்கத்திலிருந்து 06 தலைமுறைகளையும் வரையறுக்கிறார்கள்.

## சௌரத் சபை
மைதிலி காயஸ்தர்களும், மைதிலி பிராமண பிரதிநிதிகளும் புதிய திருமண உறவுகளை ஆலோசிப்பதற்காக இந்தியாவின் மதுபானிக்கு அருகிலுள்ள சௌரத் என்ற இடத்தில் கூடி தங்களாது பாஞ்சிகளைன் பர்மபரையை முறையாகச் சரிபார்த்தனர். இந்த மாநாடு சௌரத் சபை என்று அழைக்கப்பட்டது 

## தற்போதைய நிலை
பாஞ்சிகளின் முற்போக்கான இழப்பு, பஞ்சிக்காரர்கள் நவீன தொழில்களை மேற்கொள்வது மற்றும் அதிகரித்து வரும் அனைத்து மதக் கலப்பு நடத்தை காரணமாக, பாஞ்சிகளைக் கலந்தாலோசித்து திருமணத்தை நிச்சயப்படுத்தும் நடைமுறை அழிந்து வருகிறது. வெளிநாட்டு நிறுவனங்களுக்கு பாஞ்சை விற்ற வழக்குகளும் பதிவாகியுள்ளன.. சமீபத்திய சௌரத் சபைகள் அனைத்தும் வெறிச்சோடிக் கிடக்கின்றன. பல நூற்றாண்டுகள் பழமையான பனை ஓலைகளை விட, இணையம் போன்ற நவீன முறைகளை மக்கள் எதிர்பார்க்கின்றனர்.

## மேற்கோள்கள்

## veLi iNaibbukaL
*Bihar government site about Mithila including Panjikars
*A history of Panji system in North India
*Times Of India article on Brahmins Panjis
*JSTOR article on the usage of Panjis on Mithila and Bengal
*Times of India article on Saurath Sabha in Madhubani
*Kinship ritual and visual imagery in Mithila
*Review of the book 'Panjik Sarvekshan'

பகுப்பு:பண்டைய இலக்கியம்
அரித்துவாரில் உள்ள இந்து சமய மரபியல் பதிவேடுகள்

**அரித்துவாரில் உள்ள இந்து சமய மரபியல் பதிவேடுகள்** (*Hindu genealogy registers at Haridwar*) என்பது அரித்துவாரில் தொழில்முறை மரபியல் வல்லுநர்களாகப் பணிபுரியும் 'பண்டா' என்று உள்நாட்டில் அழைக்கப்படும் பிராமணப் பண்டிதர்களால் பராமரிக்கப்படும் குடும்பங்களின் மரபுப் பதிவேடுகள் ஆகும். இது பல ஆண்டுகளாக ஆய்வுக்கு உட்பட்டவை.  பல சந்தர்ப்பங்களில், *வாஹி அல்லது* பாஹி என அழைக்கப்படும் இந்த மிகப்பெரிய பதிவுகள், பரம்பரை அல்லது சொத்து தகராறுகள் தொடர்பான சட்ட வழக்குகளைத் தீர்ப்பதற்கும் பயன்படுத்தப்படுகின்றன. ஏனெனில் இந்த பதிவுகள் யாத்ரீகர்கள் மற்றும் பண்டாக்களால் புனிதமானதாகக் கருதப்படுகின்றன. மேலும் பல பதிவுகள் குடும்ப வரலாற்றை, இருபதுக்கும் மேற்பட்ட முந்தைய தலைமுறைகளாக, பல நூற்றாண்டுகளாக நீண்டுள்ளது.

அரித்துவார் பாரம்பரியமாக இந்துக்கள் மத்தியில் மரண சடங்குகள் மற்றும்சிரார்த்தம் போன்ற சடங்குகள் செய்யும் ஒரு தளமாக இருந்து வருகிறது. குடும்ப பண்டிதர்கள் குடும்பத்தின் ஒவ்வொருவர் வருகையையும், அவர்களின் கோத்திரம், குடும்ப மரம், திருமணங்கள் மற்றும் தற்போதுள்ள குடும்ப உறுப்பினர்கள், சொந்த ஊர் போன்றவற்றைப் பதிவு செய்வது விரைவில் வழக்கமாகிவிட்டது. பல நூற்றாண்டுகளாக, இந்த பதிவேடுகள் பல குடும்பங்களின் வரலாற்றைக் கண்டறிவதில், குறிப்பாக 1947 இல் இந்தியப் பிரிவினைக்குப் பிறகு, பின்னர் புலம்பெயர்ந்த இந்தியர்களிடையே ஒரு முக்கியமான பரம்பரை ஆதாரமாக மாறியது.
## மேற்கோள்கள்

## மேலும் காண்க
* *The Hindu world: an encyclopedic survey of Hinduism*, by Benjamin Walker, Published by Praeger, 1968.
* Tracing your Asian roots on the Indian subcontinent, By Abi Husainy, 2011-02-17, BBC

## வெளி இணைப்புகள்

பகுப்பு:பண்டைய இலக்கியம்
பகுப்பு:அரித்துவார் மாவட்டம்
தமிழ்நாட்டிலுள்ள கால்நடைச் சந்தைகள்

தமிழ்நாட்டிலுள்ள கால்நடைச் சந்தைகளின் பட்டியல்.

## மேற்கோள்கள்

பகுப்பு:சந்தைகள்
கியாத் அல்-தின் துக்ளக்

**கியாத் அல்-தின் துக்ளக்** (*Ghiyath al-Din Tughluq*) அல்லது **கியாஸ்-உத்-தின் துக்ளக்** அல்லது **காஜி மாலிக்**  (காஜி என்றால் இசுலாமிற்காகப் போராடுபவர் என்று பொருள்)  (இறப்பு சுமார் 1325  ) 1320 முதல் 1325 வரை தில்லியின் சுல்தானாக இருந்தார். துக்ளக் வம்சத்தின் தில்லி சுல்தானகத்தின் முதல் சுல்தானான இவர் தனது ஆட்சியின் போது, துக்ளகாபாத் நகரத்தை நிறுவினார். 1325 இல் இவர் இறந்தவுடன் இவரது ஆட்சி முடிவடைந்தது. இவரது நினைவாக கட்டப்பட்ட ஒரு கட்டடமும் இடிந்து விழுந்தது. 14 ஆம் நூற்றாண்டின் வரலாற்றாசிரியர் இப்னு பதூதா, சதியின் விளைவாக சுல்தானின் மரணம் நிகழ்ந்தது என்று கூறினார் 

கியாத் அல்-தின் துக்ளக்கிற்குப் பிறகு அவரது மூத்த மகன் முகம்மது பின் துக்ளக் ஆட்சிக்கு வந்தார்.

## மேற்கோள்கள்
பகுப்பு:1325 இறப்புகள்
பகுப்பு:தில்லி சுல்தானகம்
பகுப்பு:இந்தியப் பேரரசர்கள்
பகுப்பு:இசுலாமியப் பேரரசர்கள்
பகுப்பு:இந்திய முஸ்லிம்கள்
சைனுல் பாசர்

**சைனுல் பாசர்** (*Zainul Basher*) இந்தியாவைச் சேர்ந்த ஓர் அரசியல்வாதியாவார். 1938 ஆம் ஆண்டு சனவரி மாதம் முதல் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக இருந்தார். இந்திய நாடாளுமன்றத்தின் கீழ்சபையான மக்களவையில் ஒரு நாடாளுமன்ற உறுப்பினராக உத்தரபிரதேச மாநிலத்தை பிரதிநிதித்துவப்படுத்தினார். சஞ்சிதா பேகம் என்ற பெண்ணை திருமணம் செய்து கொண்டார். இத்தம்பதியருக்கு இரண்டு மகன்களும் இரண்டு மகள்களும் பிறந்தனர்.
## மேற்கோள்கள்

## புற இணைப்பு
*Official biographical sketch in Parliament of India website

பகுப்பு:1938 பிறப்புகள்
பகுப்பு:வாழும் மக்கள்
பகுப்பு:உத்தரப் பிரதேச அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பாசவதைப் பரணி

பாசவதைப் பரணி என்பது பரணி என்னும் சிற்றிலக்கியம்.  உழவன் களத்தில் நெல், கம்பு, கொள் முதலான கூலங்கள் அடிக்கக்கப்படும். நெல்கட்டுகளை அவிழ்த்து அடித்து தாளின்மீது மாடுகளைப் பிணையல் ஆக்கி நடத்திப் போர் அடிக்கப்படும். அதுபோல அரசனின் போர்க்களத்தில் பகைவர்களைக் கொன்று அவற்றின்மீது மன்னன் தன் படைகளை நடத்திப் போர் அடுப்பான். இதனை அதரி திரித்தல் என்று இலக்கியங்கள் குறிப்பிடுகின்றன. 

உழவன் போர்க்களத்தில் உழவன் நெல்லை அடித்து மக்களுக்கு வழங்குவான். அதனை உணவு சமைத்து உண்டு மக்கள் பசியாறுவர். அரசன் போர்க்களத்தில் அரசன் பகைவர்களை அதரி திரித்து கொன்று பேய்களுக்கு உணவு வழங்குவான். அதனைக் காளி தெய்வத்தின் கூளி முதலான படைகள் போர்க்களத்திலேயே சமைத்து உண்டு பசியாறும். 

## பாசவதைப்  பரணி: பாகுபாடு
#கடவுள் வாழ்த்து
#கடை திறப்பு
#காடு பாடியது
#பேய்களைப் பாடியது
#கோயிலைப் பாடியது
#தேவியைப் பாடியது
#பேய் முறைப்பாடு
#கூளி கூறியது
#களம் காட்டல்
#கூழ்
என்று 10 தலைப்புகளில் இந்த நூல் அமைந்துள்ளது. 737 கண்ணிகளைக் கொண்டதாக இந்த நூல் அமைந்துள்ளது.

## எடுத்துக்காட்டு
வன்சொல் கூறி வைதவர்களை வாழ்த்தி மதித்து இன்சொல்லால் அவரை இடித்துத் தோற்கடிப்பது என் ஆண்மை என்று பொறுமை உள்ளவன் ஒருவன் கூறுவதாக ஒரு கண்ணி இவ்வாறு குறிப்பிடுகிறது. 
 வன்சொலால் வைதாரை வாழ்த்தினர்போல் மதித்து என்றும்
இன்சொல்லால் அவர் பகைதான் இடிப்பது அன்றோ எனது ஆண்மை 

## பாட்டுடைத் தலைவன்
* கலிங்கத்துப் பரணி என்னனும் நூல் கருணாகரன் கலிங்கப் போரில் கண்ட வெற்றி பற்றிக் கூறுகிறது. இதன் பாட்டுடைத் தலைவன் போரில் வெற்றி பெற்ற கருணாகரன். 
* இந்த நூல் பாசத்தை வெல்ல வழிகாட்டிய ஞான தேசிகர் புகழைப் போற்றுகிறது.

## மேற்கோள்
 

பகுப்பு:பரணிகள்
சக்லேசுவர் சிங்

**சக்லேசுவர் சிங்** (*Chakleshwar Singh*) இந்தியாவைச் சேர்ந்த ஓர் அரசியல்வாதியாவார். 1922 ஆம் ஆண்டு சூலை மாதம் எட்டாம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக இருந்தார். இந்திய நாடாளுமன்றத்தின் கீழ்சபையான மக்களவையில் ஒரு நாடாளுமன்ற உறுப்பினராக உத்தரபிரதேச மாநிலத்தின் மதுரா மக்களவைத் தொகுதியை இவர் பிரதிநிதித்துவப்படுத்தினார்.

## மேற்கோள்கள்

## புற இணைப்பு
*  Official biographical sketch in Parliament of India website

பகுப்பு:1922 பிறப்புகள்
பகுப்பு:உத்தரப் பிரதேச அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:நாடாளுமன்ற மக்களவை உறுப்பினர்கள்
அமொலாக் சாந்து

**அமொலாக் சாந்து** (*Amolakh Chand*) இந்தியாவைச் சேர்ந்த ஓர் அரசியல்வாதியாவார். 1907 ஆம் ஆண்டு சனவரி மாதம் 11 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக இருந்தார். இந்திய நாடாளுமன்றத்தின் மேல்சபையான மாநிலங்களவையில் ஒரு நாடாளுமன்ற உறுப்பினராக உத்தரபிரதேச மாநிலத்தை இவர் பிரதிநிதித்துவப்படுத்தினார். 1963 ஆம் ஆண்டு நவம்பர் மாதம் 18 ஆம் தேதியன்று அமொலாக் சாந்து தனது 56 ஆவது வயதில் காலமானார்.

## மேற்கோள்கள்

பகுப்பு:1907 பிறப்புகள்
பகுப்பு:1963 இறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:உத்தரப் பிரதேச அரசியல்வாதிகள்
பகுப்பு:மாநிலங்களவை உறுப்பினர்கள்
ஏழாவது மக்களவை உறுப்பினர்களின் பட்டியல்

**ஏழாவது மக்களவை உறுப்பினர்களின் பட்டியல்** (*List of members of the 7th Lok Sabha*) என்பது இந்திய நாடாளுமன்றத்தின் கீழவையான மக்களவை உறுப்பினர்களின் பட்டியல் ஆகும். இவர்கள் மாநிலம் அல்லது ஒன்றிய பிரதேசங்களைப் பிரதிநிதித்துவப்படுத்தப்படுகின்றனர். இந்திய நாடாளுமன்றத்தின் கீழ்சபையின் ஏழாவது அவையின் உறுப்பினர்கள் 1980 இந்திய பொதுத் தேர்தல் மூலம் தேர்ந்தெடுக்கப்பட்டனர். இவர்களது பதவிக் காலம் 1980 முதல் 1984 வரை ஆகும்.

## [[சம்மு காசுமீர்]]

## [[ஆந்திரப் பிரதேசம்]]

## [[சண்டிகர்]]

## [[கருநாடகம்]]

## [[மத்தியப் பிரதேசம்]]

## [[இமாச்சலப் பிரதேசம்]]

## [[அரியானா]]

## [[கோவா, தாமன் மற்றும் தியூ|கோவா, டாமன் மற்றும் டையூ]]

## [[லடாக்]]

## [[பீகார்]]

## [[மணிப்பூர்]]

## [[கேரளம்]]

## [[அருணாச்சலப் பிரதேசம்]]

## [[மகாராட்டிரம்]]

## [[மணிப்பூர்]]

## [[மேகாலயா]]

## [[மிசோரம்]]

## கருநாடகம்

## [[ஒடிசா]]

## [[புதுச்சேரி]]

## குசராத்து

## [[இராசத்தான்]]

## [[சிக்கிம்]]

## [[தமிழ்நாடு]]

## [[தெலங்காணா|தெலுங்கானா]]

## [[திரிபுரா]]

## [[உத்தரப் பிரதேசம்|உத்தரப்பிரதேசம்]]

## உத்தரகாண்ட்

## மேற்கு வங்காளம்

## மேற்கோள்கள்

பகுப்பு:7வது மக்களவை உறுப்பினர்கள்
பாபு கோபிநாத் சிங்

**பாபு கோபிநாத் சிங்** (*Babu Gopinath Singh*) இந்தியாவைச் சேர்ந்த ஓர் அரசியல்வாதியாவார். 1901 ஆம் ஆண்டு ஏப்ரல் மாதம் 15 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக இருந்தார். இந்திய நாடாளுமன்றத்தின் மேல்சபையான மாநிலங்களவையில் ஒரு நாடாளுமன்ற உறுப்பினராக உத்தரபிரதேச மாநிலத்தை பிரதிநிதித்துவப்படுத்தினார். 1967 ஆம் ஆண்டு சூலை மாதம் 24 ஆம் தேதியன்று இவர் காலமானார்.

## மேற்கோள்கள்

பகுப்பு:1901 பிறப்புகள்
பகுப்பு:1967 இறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:உத்தரப் பிரதேச அரசியல்வாதிகள்
பகுப்பு:மாநிலங்களவை உறுப்பினர்கள்
ராமாபுரம் ராமர் கோயில்

**ராமாபுரம் ராமசுவாமி கோயில்** இந்தியாவின் கேரள மாநிலத்தில் உள்ள கோட்டயம் மாவட்டத்தில்  மீனச்சில் வட்டத்தில் ராமாபுரம் கிராமத்திலும் பாலாவுக்கு அருகில் அமைந்துள்ள ஒரு பழமையான இந்துக் கோயிலாகும் . இக்கோயில் வைஷ்ணவத்தின் **108 அபிமான க்ஷேத்திரங்களில்** ஒன்றாக வகைப்படுத்தப்பட்டுள்ளது. இக்கோயிலில் ராமர் மூலவராக உள்ளார். மூலவர் நான்கு கைகளுடன் கிழக்கு நோக்கி உள்ளார். இக்கோயில் அமனகர மனை, குன்னூர் மனை, காரநாட்டு மனை ஆகிய மூன்று நம்பூதிரி குடும்பங்களைக் கொண்ட ராமாபுரம் தேவஸ்வம் என்ற அறக்கட்டளையால் நிர்வகிக்கப்படுகிறது. 

## அமைவிடம்
இக்கோயில் பாலா - கூத்தாட்டுக்குளம் நெடுஞ்சாலையில் ராமாபுரம் சந்திப்பில் இருந்து 1.5 கி.மீ., கோட்டயத்திலிருந்து 35 கி.மீ., தொடுபுழாவில் இருந்து 17  கி.மீ. பாலாவிலிருந்து 12 கி.மீ., கூத்தாட்டுக்குளத்திலிருந்து 10 கி.மீ. தொலைவில் உள்ளது.

## கோயில்
இந்தக் கோயில் கட்டமைப்பு ஆயிரம் ஆண்டுகள் பழமையானது என நம்பப்படுகிறது. கருவறை வட்ட வடிவில் உள்ளது, அதன் மேல் தங்க மூலம் பூசப்பட்ட செப்புத்தகட்டுடன் உள்ளது. கோண்டாடு தர்மசாஸ்தா கோயிலின் *ஆராட்டு* விழா நடைபெறும் இடத்தின் வடக்கில் கோயில் குளம் அமைந்துள்ளது.   இக்கோயிலின் அருகில் லக்ஷ்மணன், பரதன்,  சத்ருக்னன் ஆகியோருக்கான சன்னதிகள், சுமார் 3 கி.மீ. சுற்றளவில் அமைந்துள்ளன.  *கர்கிடகா* அல்லது ராமாயண மாதத்தில் இந்த நான்கு கோயில்களுக்குச் செல்வது *நாலம்பல தரிசனம்* என்று பிரபலமாக அழைக்கப்படுகிறது. இவ்வாறான தரிசனம் பக்தர்களுக்கு சாதனைகளையும் ஆசீர்வாதங்களையும் தருகிறது. 

## புராணம்
விஷ்ணுவின் அவதாரமான ராமர்,  அயோத்தியை  விட்டு வெளியேறினார். இந்தபதினான்கு ஆண்டுகால வனவாசத்தின் போது தனது மனைவி சீதையைக் கண்டுபிடிக்கப் பயன்படுத்திய பாதை தற்போதைய ராமாபுரம் வழியாக உள்ளது என்று கூறப்படுகிறது. அந்த இடத்தை தியானம் செய்வதற்கான இடமாகக் கண்டார். அவரது சகோதரர்கள் அவரைத் தேட ஆரம்பித்தனர். தெற்கு நோக்கி சென்றனர். அவர் ஒரு அமைதியான இடத்தில் தியானம் செய்து கொண்டிருப்பதைக் கண்டதும், அவர்களும் அவர் அருகில் அமர்ந்து தியானம் செய்தனர். கூடப்புலத்தில் லக்ஷ்மணரும், அமனகரத்தில் பரதனும், மேத்திரியில் சத்ருக்னனும் இருந்தனர். நாளடைவில்  அவர்கள் தியானம் செய்த தலங்களில் அவர்களுக்கென்று தனித்தனி சன்னதிகள் தோன்றி அது *நாலம்பலம்* எனப் புகழ் பெற்றது. <
## மூலவர்
ராமர் தவிர, இக்கோயிலில் பிற துணைத்தெய்வங்கள் உள்ளன. மூலவர் சன்னதிக்குத் தெற்கில் சாஸ்தா, தட்சிணாமூர்த்தி சன்னதிகள் உள்ளன. இந்த வளாகத்தில் பத்திரகாளி தேவி, கணபதி, அனுமன், பிரம்மராட்சஸ், யக்சியம்மா ஆகியோரின் சன்னதிகளும் உள்ளன. இங்கு தினமும் பூசைகள் மேற்கொள்ளப்படுகின்றன. 

## திருவிழா
இக்கோயிலில் எட்டு நாள் ஆண்டு விழா மலையாள மாதமான மீனத்தில் (மார்ச்/ஏப்ரல்) சோதி நட்சத்திரத்தில் கொண்டாடப்படுகிறது. இவ்விழா அமனகர பரத கோவில் குளத்தில் நடத்தப்படும் திருவோண நட்சத்திரத்தன்று நடைபெறுகின்ற *[[ஆறாட்டு]]* விழாவுடன் நிறைவு பெறுகிறது. 

## மேற்கோள்கள்

பகுப்பு:இராமர் கோயில்கள்
பகுப்பு:கோட்டயம் மாவட்டத்திலுள்ள இந்துக் கோயில்கள்
பகுப்பு:Coordinates on Wikidata
இரசிக்லால் பரிக்

**இரசிக்லால் சோட்டாலால் பரிக்** (*Rasiklal Chhotalal Parikh*) (1897-1982) 20 ஆம் நூற்றாண்டின் குஜராத்தி கவிஞரும், நாடக ஆசிரியரும், இலக்கிய விமர்சகரும், இந்தியவியலாளரும், வரலாற்றாசிரியரும் மற்றும் பத்திரிக்கை ஆசிரியரும் ஆவார். குஜராத் சாகித்திய சபாவின் தலைவராக இருந்த இவர், 1964ல் குஜராத் சாகித்திய அமைப்பின் தலைவராக நியமிக்கப்பட்டார். *சர்விலக்* என்ற நாடகத்திற்காக 1960 இல் சாகித்திய அகாடமி விருது பெற்றார். இவர் ரஞ்சித்ரம் சுவர்ண சந்திரக் மற்றும் நர்மத் சுவர்ண சந்திரக் விருதுகளைப் பெற்றவர்.

## இறப்பு
1982 ஆம் ஆண்டு நவம்பர் 1 ஆம் தேதி, ஷரத் பூர்ணிமா தினத்தன்று, அகமதாபாத்தில் பரிக் இறந்தார். 

## மேற்கோள்கள்

## வெளி இணைப்புகள்

* 

பகுப்பு:இந்திய இந்தியவியலாளர்கள்
பகுப்பு:1982 இறப்புகள்
பகுப்பு:1897 பிறப்புகள்
சாம்பு நாத் சதுர்வேதி

**சாம்பு நாத் சதுர்வேதி** (*Shambhu Nath Chaturvedi*) இந்தியாவைச் சேர்ந்த ஓர் அரசியல்வாதியாவார். 1908 ஆம் ஆண்டு பிப்ரவரி மாதம் எட்டாம் தேதியன்று ஆக்ரா மாவட்டத்தில் இவர் பிறந்தார். அலகாபாத்து பல்கலைக்கழகத்தில் முதுகலைப் பட்டம் பெற்றார். 1952 ஆம் ஆண்டு தனது அரசியல் வாழ்க்கையைத் தொடங்கினார்.  சனதா கட்சியின் உறுப்பினராக இருந்தார். இந்திய நாடாளுமன்றத்தின் கீழ்சபையான மக்களவையில் ஒரு நாடாளுமன்ற உறுப்பினராக உத்தரபிரதேச மாநிலத்தின் 3 மற்றும் 6 ஆவது மக்களவைத் தொகுதிகளை இவர் பிரதிநிதித்துவப்படுத்தினார். 1960 ஆம் ஆண்டில் ஆக்ரா நகராட்சி ஆணையத்தின் முதலாவது நகரத் தந்தையாகத் தேர்ந்தெடுக்கப்பட்டார். 
 
## மேற்கோள்கள்

பகுப்பு:1908 பிறப்புகள்
பகுப்பு:உத்தரப் பிரதேச அரசியல்வாதிகள்
பகுப்பு:நாடாளுமன்ற மக்களவை உறுப்பினர்கள்
காதேஷ் (சிரியா)

**காதேஷ்** (*Kadesh*, or *Qadesh*), பண்டைய அண்மை கிழக்கின் லெவண்ட் பகுதியில் உள்ள தற்கால சிரியா நாட்டின்   ஹோம்ஸ் ஆளுநரகத்திற்கு மேற்கே, லெபனான்-சிரியா எல்லையில் அமைந்த பண்டைய நகரம் ஆகும். இது ஓரண்டஸ் ஆற்றின் கரையில் அமைந்துள்ளது. இந்நகரம் குறித்து அமர்னா நிருபங்களில் குறிக்கப்பட்டுள்ளது. இந்நகரத்தில் கிமு 13ம் நூற்றாண்டில் புது எகிப்திய இராச்சியத்திய மன்னர் இரண்டாம் ராமேசஸ் படையினருக்கும், மெசொப்பொத்தேமியாவின் இட்டைட்டு பேரரசர் இரண்டாம் முவதல்லியின் படைகளுக்கு இடையே போர் மூண்டது. காதேஷ் போரில் தோற்ற இட்டைட்டு படையினரை, போர்க் கைதிகளாக கொண்டு செல்லும் புடைப்புச் சிற்பக் காட்சி  மெடிநெத் அபு கோயிலில் உள்ளது. பின்னர் இட்டைட்டு பேரர்சு புது எகிப்து இராச்சியத்தின் கீழ் சிற்றரசாக 150 ஆண்டு காலம் இருந்தது.

### அமர்னா நிருபங்கள்
இட்டைட்டுப் பேரரசு-புது எகிப்திய இராச்சியத்தினருக்கும் நடைபெற்ற கடிதப் போக்குவரத்துகள் செய்தி கொண்ட அமர்னா நிருபங்களில் காதஷ் நகரம் குறிக்கப்பட்டுள்ளது. 

கிமு 1178ல் காதேஷ் நகரங்கள் கடலோடிகளால் வரலாற்றிலிருந்து அழிக்கப்பட்டது. எலனியக் காலத்திய சிதைவடைந்த கட்டிடங்கள் இந்நகரத்தின் அகழாய்வுகள் மூலம் கண்டுபிடிக்கப்பட்டது.
## இதனையும் காண்க
* சாசூ மக்கள்
## மேற்கோள்கள்

## ஆதார நூல்கள்
* 
* Sergey Ignatov, "Dardanians, Moesians and Phrygians in the Qadesh Inscriptions of Ramses II", *Thracia*, 11, 1995 (= *Studia in honorem Alexandri Fol*, Sofia, 1995).

## வெளி இணைப்புகள்
* Qadesh on the Orontes

பகுப்பு:பண்டைய அண்மைக் கிழக்கின் நகரங்கள் 
பகுப்பு:பண்டைய நகரங்கள்
பகுப்பு:சிரியா
விராஜ்லால் சாத்திரி

**விராஜ்லால் காளிதாஸ் சாத்திரி** (*Vrajlal Kalidas Shastri*)  குஜராத்தி மொழியில் தத்துவவியலின் முன்னோடியும் மற்றும்  எழுத்தாளரும் ஆவார்.  

## வாழ்க்கை
1825 ஆம் ஆண்டு நவம்பர் 26 ஆம் தேதி குசராத்தின் பெட்லாட்டில் உள்ள மலதாஜ் என்ற கிராமத்தில் பிறந்தார். இவர் தனது ஆரம்பக் கல்வியை தனது கிராமமான மலதாஜில் பயின்றார்.  சமசுகிருத பாடசாலையில் சமசுகிருத கவிதை மற்றும் இலக்கணத்தைப் படித்தார். பிராகிருத இலக்கணமும் இலக்கியமும் கற்றார். அகமதாபாத்தில் உள்ள சைனக் கோயிலில் சமசுகிருதம் கற்பித்தார். சைன மத புத்தகங்கள் காரணமாக, இவர் பிராகிருத- பாளி, அபபிராம்சம், மாகதிப் பிராகிருதம் ஆகியவற்றை நன்கு அறிந்திருந்தார். எனவே இவர் குஜராத்தியின் தத்துவவியல் பற்றிய புத்தகங்களை எழுதினார். இவர் குஜராத் வித்யா சபை மற்றும் தர்ம சபை ஆகியவற்றுடன் பணிபுரிந்தார். மேலும், அவர்களின் இரண்டு பத்திரிகைகளான *புத்திபிரகாஷ்* மற்றும் *தர்மபிரகாஷ்* ஆகியவற்றைத் திருத்தி வெளியிட்டார்.   

ஆராய்ச்சியாளராகவும், அறிஞராகவும் இருபத்தைந்து ஆண்டுகள் பணிபுரிந்த இவர் நவம்பர் 14, 1892 இல் இறந்தார். 

## மேற்கோள்கள்

பகுப்பு:1892 இறப்புகள்
பகுப்பு:1825 பிறப்புகள்
பகுப்பு:குஜராத் மக்கள்
பகுப்பு:இந்திய எழுத்தாளர்கள்
பியாரி தேவி

**பியாரி தேவி அக்ரகாரி** (*Pyari Devi Agrahari *) இந்தியாவைச் சேர்ந்த ஓர் அரசியல்வாதியாவார். இந்திய சுதந்திரப் போராட்ட வீரரான கௌரிராம் குப்தாவின் மனைவியாகவும்  அறியப்படுகிறார். 1969 ஆம் ஆண்டு நடைபெற்ற உத்தரபிரதேச சட்டசபை தேர்தலில் பாரெண்டா தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். 1969 ஆம் ஆண்டு முதல் 1974 ஆம் ஆண்டு வரை உத்தரப் பிரதேச மாநில சட்ட சபையில் ஒரு சட்டமன்ற உறுப்பினராக இருந்தார்.   பியாரி தேவி கோரக்பூர் (இப்போது மகாராச்கஞ்சு) மாவட்டத்தின் முதல் பெண் சட்டமன்ற உறுப்பினர் என்ற சிறப்புக்கு உரியவராகவும் அறியப்படுகிறார்.
## மேலும் காண்க
*உத்தரப் பிரதேச சட்டப் பேரவை 
## மேற்கோள்கள்

பகுப்பு:இந்திய தேசிய காங்கிரஸின் தலைவர்கள்
பகுப்பு:இந்திய விடுதலை இயக்கம்
பகுப்பு:உத்தரப் பிரதேச சட்டமன்ற உறுப்பினர்கள்
பி. கே. தாவன்

**பி.கே. தாவன்** (*B. K. Dhaon *) இந்தியாவைச் சேர்ந்த ஓர் அரசியல்வாதியாவார். 1901 ஆம் ஆண்டு திசம்பர் மாதம் 12 ஆம் தேதியன்று லக்னோ மாவட்டத்தில் இவர் பிறந்தார். இந்திய தேசிய காங்கிரசு கட்சியின் உறுப்பினராக இருந்தார். இந்திய நாடாளுமன்றத்தின் கீழ்சபையான மக்களவையில் ஒரு நாடாளுமன்ற உறுப்பினராக உத்தரபிரதேச மாநிலத்தின் லக்னோ மக்களவைத் தொகுதியை இவர் பிரதிநிதித்துவப்படுத்தினார். சந்திரா என்ற பெண்ணை இவர் திருமணம் செய்து கொண்டார். இத்தம்பதியருக்கு 3 மகன்களும் 4 மகள்களும் பிறந்தனர். 1968 ஆம் ஆண்டு நவம்பர் மாதம் 26 ஆம் தேதியன்று தாவன் காலமானார். 

## மேற்கோள்கள்

## புற இணைப்புகள்
* Official biographical sketch in Parliament of India website

பகுப்பு:1901 பிறப்புகள்
பகுப்பு:1968 இறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:இந்திய நாடாளுமன்ற உறுப்பினர்கள்
பகுப்பு:உத்தரப் பிரதேச அரசியல்வாதிகள்
சங்கர்லால் சாத்திரி

**சங்கர்லால் கங்காசங்கர் சாத்திரி** (*Shankarlal Gangashankar Shastri*) (2 மே 1902 - 1 ஜூன் 1946) ஒரு குஜராத்தி இலக்கிய விமர்சகரும் மற்றும் சிறுகதை எழுத்தாளரும் ஆவார். இவர் அரிபிரசாத் சாத்திரியின் மூத்த சகோதரரும் மற்றும் விராஜ்லால் சாத்திரியின் பேரனுமாவார்.

## சுயசரிதை
சாத்திரி சதோதரா நகர் பிராமண குடும்பத்தில் 2 மே 1902 அன்று பம்பாய் மாகாணத்தில் உள்ள நாடியாத் அருகே உள்ள சுனெல் என்ற கிராமத்தில் பிறந்தார். இவர் ஒரு மருத்துவரும் மற்றும் சடங்கு நெறியாளரான கங்காசங்கர் சாத்திரியின் இரண்டாவது மகன். இவரது தம்பி அரிபிரசாத் சாஸ்திரியும் ஒரு குஜராத்தி எழுத்தாளர், வரலாற்றாசிரியர் மற்றும் இந்தியவியலாளர் ஆவார்.

சாத்திரி தனது ஆரம்பக் கல்வியை மலதாஜிலும், இடைநிலைக் கல்வியை சோஜித்ராவிலும் முடித்தார். 1919 இல் மெட்ரிகுலேசன் தேர்ச்சி பெற்ற பிறகு, குஜராத் கல்லூரியில் சேர்ந்தார். அதில் 1923 இல் இளங்கலை பட்டமும், 1925 இல் சமசுகிருதம் மற்றும் குஜராத்தி பாடங்களில் முதுகலைப் பட்டமும் பெற்றார். இவர் 1929 இல் இளங்கலை சட்டப் பட்டமும் பெற்றுள்ளார்.

சாத்திரி நாடியாத்தின் அரசு உயர்நிலைப் பள்ளியில் ஆசிரியராகத் தனது வாழ்க்கையைத் தொடங்கினார். பின்னர் அகமதாபாத்தில் உள்ள புரொபிரைட்டரி உயர்நிலைப் பள்ளிக்குச் சென்று, அங்கு  நான்கு ஆண்டுகள் கற்பித்தார். இடைவிடாமல் வழக்கறிஞராகப் பணியாற்றிய பிறகு, 1932 இல் ஜூனாகத் பகாவுதீன் கல்லூரியில் சமசுகிருதம் மற்றும் குஜராத்தி பேராசிரியராக நியமிக்கப்பட்டார். அங்கு இவர் பதினான்கு ஆண்டுகள் கற்பித்தார்.

## இறப்பு

இவர் 1 ஜூன் 1946 அன்று இறந்தார்.

## பணிகள்
சாத்திரி, *சாகித்யனே ஓவரெத்தி* (1938) என்ற நூலை இரண்டு தொகுதிகளாக எழுதினார். தொகுதி ஒன்று சில முக்கிய குஜராத்தி எழுத்தாளர்களின் அவதானிப்புகள் மற்றும் மதிப்பீடுகளை வழங்குகிறது. தொகுதி இரண்டில் இடைக்கால மற்றும் நவீன எழுத்தாளர்கள் பற்றிய கட்டுரைகள் உள்ளன. இவர் *சாகித்யத்ரஷ்டனே* (1941) என்ற நூலை இரண்டு தொகுதிகளில் எழுதினார்; முதல் தொகுதி பொது இலக்கிய தலைப்புகளை விளக்குகிறது. இரண்டாவது பிரேமானந்த் முதல் ஜன்மசங்கர் புச் 'லலித்' வரையிலான குஜராத்தி எழுத்தாளர்களின் ஆய்வை வழங்குகிறது.

*பனாதனி* (1941) என்ற சிறுகதைகளின் தொகுப்பை வெளியிட்டார். சாத்திரி தனது தாத்தா விராஜ்லால் சாத்திரியின்  *ரசகங்கா*என்ற வெளியிடப்படாத புத்தகத்தை 1934 இல் தொகுத்து வெளியிட்டார்.

## மேற்கோள்கள்

## வெளி இணைப்புகள்
* ''Sahityane Ovarethi'' at Internet Archive

பகுப்பு:1946 இறப்புகள்
பகுப்பு:1902 பிறப்புகள்
பகுப்பு:இந்திய எழுத்தாளர்கள்
பகுப்பு:குஜராத் மக்கள்
சோகன் லால் துசியா

**சோகன் லால் துசியா** (*Sohan Lal Dhusiya *) இந்தியாவைச் சேர்ந்த ஓர் அரசியல்வாதியாவார். 1923 ஆம் ஆண்டு சூலை மாதம் முதல் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக இருந்தார். இந்திய நாடாளுமன்றத்தின் மேல்சபையான மாநிலங்களவையில் ஒரு நாடாளுமன்ற உறுப்பினராக உத்தரபிரதேச மாநிலத்தை இவர் பிரதிநிதித்துவப்படுத்தினார். கோரக்பூர் மற்றும் சாசுத்தி மாவட்ட மக்களவைத் தொகுதியில் போட்டியிட்டு வெற்றி பெற்றார். சாயா தேவி என்ற பெண்ணை இவர் திருமணம் செய்து கொண்டார். 2005 ஆம் ஆண்டு பிப்ரவரி மாதம் 18 ஆம் தேதியன்று சோகன் லால் துசியா காலமானார். 

## மேற்கோள்கள்

## புற இணைப்புகள்
* Official biographical sketch in Parliament of India website

பகுப்பு:1923 பிறப்புகள்
பகுப்பு:2005 இறப்புகள்
பகுப்பு:உத்தரப் பிரதேச அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:மாநிலங்களவை உறுப்பினர்கள்
துக்ரால் துகன் கான்

**துக்ரால் துகன் கான்** (*Tughral Tughan Khan*), பின்னர் **முகித் அத்-தின் துக்ரால்** என அறியப்பட்ட இவர் தில்லி சுல்தானகத்தின் அதிகாரியாக இருந்தார். இவர் வங்காளத்தை பொது ஊழி 1236-1246 வரையிலும், மீண்டும் 1272-1281 வரையிலும் ஆட்சி செய்தார்.

## சுயசரிதை
இவர் கிதான் வம்சாவளியைச் சேர்ந்த துருக்கியர் மற்றும் சுல்தான் சம்சுத்தீன் இல்த்துத்மிசு என்பவரால் விலைக்கு வாங்கப்பட்ட அடிமை-அதிகாரியும் ஆவார். சைபுதீன் ஐபக் இலக்னௌதிக்கு மாற்றப்பட்டதால், 1232 இல் சுல்தானால் பீகார் ஆளுநராக நியமிக்கப்படுவதற்கு முன்பு இவருக்கு பதாவுனின் நில வருவாயை வசூலிக்கும் பொறுப்பு வழங்கப்பட்டது.

சம்சுத்தீன் இல்த்துத்மிசு மரணம், சைபுதீன் ஐபக் படுகொலை மற்றும் கிளர்ச்சியாளர் அவார் கான் ஐபக் பதவியேற்றதைத் தொடர்ந்து, துகன் கான் வங்காளத்தை ஆக்கிரமித்து 1236 இல் அவார் கானை வெற்றிகரமாக தோற்கடித்தார். அதிகாரத்தை ஏற்றுக்கொண்ட உடனேயே, துகன் கான் பல பயணங்களுக்கு தலைமை தாங்கினார். தில்லி சுல்தானகத்திற்கு விசுவாசமாக இருந்தபோது இவர் வங்காளம், பீகார் மற்றும் அயோடத்தி முழுவதும் தனது ஆதிக்கத்தை நிறுவினார். இவர் செப்டம்பர் 1242 இல் மிதிலையைக் கைப்பற்றினார். மேலும், மேற்கில் காராவை நோக்கி முன்னேறினார். அங்கிருக்கும்போது சுல்தான் அலா உத் தின் மசூத் தில்லி சுல்தானாக பதவியேற்ற செய்தி கிடைத்தது.
 
1242 இல், இவர் தனது பொருளாளர் முபாரக் கான் அல்-கசானுக்கு தெற்கு பீகாரில் ஒரு கட்டடம் கட்ட உத்தரவிட்டார்.  இக்கட்டடத்தில் "மஜ்லிஸ் அலி, பெரிய கான், உயர்ந்த காகான், உண்மை மற்றும் மதத்தின் மரியாதை, இளவரசர்கள் மற்றும் சுல்தான்களின் உதவியாளர், வெற்றியின் தேசபக்தர், துக்ரில் தி சுல்தானி" என்பதை குறிப்பிடும் கல்வெட்டு பிகார் அருங்காட்சியகத்தில் பாதுகாக்கப்பட்டுள்ளது. 

1243 இல், துகன் கானின் ஆட்சியின் போது, ஒடிசாவின் இந்து மன்னர், முதலாம் நரசிங்க தேவன், தெற்கு வங்காளத்தின் மீது படையெடுத்து, கடாசின் போரில் துகான் கானை தோற்கடித்தார். ஒடிசா இராணுவம் வங்காளத்தின் தலைநகரான லக்னௌதி வரை முஸ்லிம்களைப் பின்தொடர்ந்து நகரத்தை முற்றுகையிட்டது. லக்னௌதியின் அனைத்து முஸ்லிம்களும் கொல்லப்பட்டனர். மேலும், நகரம் சூறையாடப்பட்டது.

துகான் கான் தப்பி ஓடி, தில்லி சுல்தான் அலாவுதீன் மசூத் ஷாவிடம் உதவி கோரினார். அவர் காராவைச் சேர்ந்த மாலிக் கரகாஷ் கான் மற்றும் அவுத்தின் மாலிக் துக்ளக் தமர் கான் ஆகியோரை துகான் கானுக்கு உதவ அனுப்பினார். தில்லி ராணுவத்தைக் கண்ட ஒடிசா ராணுவம் பின்வாங்கியது. ஆனால் துக்ளக் தமர் கான் வங்காளத்தின் அதிகாரத்தைக் கைப்பற்றினார். இது துகான் கானை தில்லிக்கு திரும்பச் செய்தது. இவ்வாறு துகான் கானின் வங்காளத்தின் பத்தாண்டு ஆட்சி கி.பி. 1246 இல் முடிவடைந்தது.

துகன் கான் பின்னர் சுல்தான் அலாவுதீன் மசூத் ஷாவினால் அயோத்தியின் ஆளுநராக நியமிக்கப்பட்டார்.

## இதனையும் காண்க

* வங்காள வரலாறு
* வங்காளதேச வரலாறு
* இந்திய வரலாறு

## மேற்கோள்கள்

பகுப்பு:இந்திய வரலாறு
பகுப்பு:வங்காளதேச வரலாறு
சக்தீசுவரம் கோயில்

**சக்தீசுவரம் கோயில்,**  இந்தியாவின் கோட்டயத்தில் அமைந்துள்ள ஒரு இந்துக் கோயிலாகும். இக்கோயிலின் மூலவர் தெய்வீகத்தின் பெண் அம்சமான ஆதி பராசக்தி ஆவார். இது சக்தியில் உச்சமாக போற்றப்படுகிறது. இக்கோயிலில் பாரம்பரிய ஜோதிடம், தாந்த்ரீக உபாசனை, சனாதன தர்மம், இந்து மதத்தில் சக்ர பூஜை எனப்படும் மிகவும் மங்களகரமான பூஜை ஆகியவை நடைமுறைப்படுத்தப்பட்டு வருகின்றன. 

## போக்குவரத்து வசதி
கோட்டயம் நகரிலிருந்து குடையம்பாடி பரிப்பு சாலை வழியாக பரிப்புக்கு தனியார் பேருந்துகள் மூலம் இக்கோயிலை அடையலாம். கிரேஸ் மெடிக்கல் சென்டர் பேருந்து நிறுத்தத்தில் இறங்கி, குழுத்தர் சந்திப்பில் இருந்து இடதுபுறம் திரும்பி, அங்கிருந்து ஐந்து நிமிடம் நடந்து செல்லும் கோயில் உள்ளது.

## மேற்கோள்கள்

## வெளியிணைப்புகள்
* https://plus.google.com/112487461091951842855/about?gl=in&hl=en /கோயிலின் வரைபடம்

பகுப்பு:கோட்டயம் மாவட்டத்திலுள்ள அம்மன் கோயில்கள்
நசிருதீன் புக்ரா கான்

*நசிருதீன் புக்ரா கான்* (*Nasiruddin Bughra Khan*)  வங்காளத்தின் ஆளுநராகவும் (1281 &ndash; 1287) பின்னர் சுதந்திர சுல்தானாகவும் (1287 &ndash; 1291) இருந்தார். இவர் தில்லி சுல்தான் கியாசுதீன் பால்பனின் மகன். முன்னதாக புக்ரா கான் சமானா (பட்டியாலா) மற்றும் சனம் (சங்ரூர்) ஆகிய பகுதிகளின் ஆளுநராக இருந்தார்.

## வரலாறு

### வங்காள ஆளுநர்
கௌடாவின் ஆளுநரான துக்ரால் துகன் கானின் கிளர்ச்சியை அடக்க புக்ரா கான் தனது தந்தை கியாசுதீன் பால்பனுக்கு உதவினார். இதனால் புக்ரா வங்காளத்தின் ஆளுநராக நியமிக்கப்பட்டார். இவரது அண்ணன் இளவரசர் முகம்மதுவின் மரணத்திற்குப் பிறகு, சுல்தான் கியாசுதீனால் தில்லியின் அரியணையை ஏற்கும்படி கேட்டுக் கொண்டார். ஆனால் புக்ரா தான் வங்காள ஆளுநர் பதவியிலேயே தொடர முடிவெடுத்து அந்த வாய்ப்பை மறுத்துவிட்டார். சுல்தான் கியாசுதீன் அதற்குப் பதிலாக இளவரசர் முகம்மதுவின் மகனான உருக்னுதீன் கைகாசை  அரியணையில் அமர்த்தினார்.

### வங்காளத்தின் சுதந்திர சுல்தான்
1287 இல் கியாசுதீனின் மரணத்திற்குப் பிறகு, புக்ரா கான் வங்காளத்தின் சுதந்திரத்தை அறிவித்தார். தில்லியின் பிரதமரக இருந்த நிஜாமுதீன், நசிருதீன் புக்ரா கானின் மகன் கைகாபாத்தை தில்லியின் சுல்தானாக நியமித்தார். ஆனால் கைகாபாத்தின் திறமையின்மையால் தில்லியில் கொந்தளிப்பு ஏற்பட்டது. நிஜாமுதீனின் கையில் கைகாபாத் வெறும் பொம்மையாகவே இருந்தார். இதனை முடிவுக்கு கொண்டு வர முடிவு செய்த புக்ரா கான், தில்லியை நோக்கி பெரும் படையுடன் சென்றார். அதே நேரத்தில், நிஜாமுதீன் கைகாபாத்தை அவரின் தந்தையை எதிர்கொள்ள பெரும் படையுடன் முன்னேறும்படி கட்டாயப்படுத்தினார். இரு படைகளும் சரயு ஆற்றங்கரையில் சந்தித்தன. ஆனால் தந்தையும் மகனும் சண்டையை எதிர்கொள்வதற்கு பதிலாக ஒரு ஒப்பந்தத்தை ஏற்படுத்திக் கொண்டனர். இது, தில்லியில் இருந்து புக்ரா கான் சுதந்திரம் அடைந்ததை கைகாபாத் ஒப்புக்கொண்டதுடன், நஜிமுதீனை அவரது பிரதமர் பதைவியிலிருந்தும் நீக்கியது. புக்ரா கான் கௌடாவுக்குத் திரும்பினார்.

### பதவியைத் துறத்தல்
1289 இல் கைகாபாத்தின் மரணம் புக்ரா கானை அதிர்ச்சிக்குள்ளாக்கியது. எனவே, 1291 இல் தனது மற்றொரு மகனான உருகுனுதீன் கைகௌஸுக்காக வங்காளத்தின் அதிகாரத்தை விட்டுக்கொடுத்தார்.
## இதனையும் காண்க
*வங்காள வரலாறு
*வங்காளதேச வரலாறு
*இந்திய வரலாறு
## மேற்கோள்கள்

பகுப்பு:தில்லி சுல்தானகம்
பகுப்பு:தில்லி அடிமை வம்சம்
துக்ளக் தமர் கான்

[thumb|300x300px| (கி.பி. 1243-1246) ஆளுநர் தமர் கானின் ( [கௌடா (நகரம்)|கௌடா ) நாணயம்]]
**துக்ளக் தமர் கான்** (*Tughlaq Tamar Khan*) சுல்தான் அலா உத் தீன் மசூத் ஷாவின் ஆட்சியின் போது அயோத்தி மற்றும் வங்காளத்தின் ஆளுநராக இருந்தார்.

## வரலாறு
துக்ரால் துகன் கான் ஆளுநராக இருந்தபோது வங்காள மாகாணம் 1241 ஆம் ஆண்டு ஒடியா படைகளால் ஆக்கிரமிக்கப்பட்டது. மாகாணம் கைப்பற்றப்பட்ட பிறகு, வங்காள மற்றும் பீகார் எல்லையில் உள்ள தர்பங்காவில், துகன் கானுக்கு உதவுவதற்காக வங்காளத்திற்கு நிவாரணப் படையை வழிநடத்த, அயோத்தியின் சுல்தானக ஆளுநர் துக்ரால் துகன் கான் நியமிக்கப்பட்டார். 

தமர் கான் தனது போட்டியாளரைக் கொல்ல முடியாவிட்டாலும், அவரை மாகாணத்திலிருந்து விரட்டி, மீதமுள்ள தளபதிகளுக்கு லஞ்சம் கொடுத்ததன் மூலம் வங்காள மற்றும் அயோத்தி சுல்தானகப் படைகளின் கட்டுப்பாட்டைப் பெற முடிந்தது. 1246 ஆம் ஆண்டில், தமர் கான் இறுதியாக வங்காளத்திற்குள் நுழைந்தார். அங்கு உள்ளூர் ஜமீந்தார்களின் உதவியுடன், பழைய தலைநகரான தேவ்கோட்டையைக் கட்டுப்படுத்த முடிந்தது. எனினும் கடற்படையை மீண்டும் கட்டியெழுப்ப இவர் மேற்கொண்ட முயற்சிகள் தோற்கடிக்கப்பட்டன. 

1242 இல் ஒடியா படைகளால் இலக்னௌதி முற்றுகையின் போது, தமர் கானின் படைகள் முறியடிக்கப்பட்டன. 1247 இல் தமர் கான் காய்ச்சலால் இறந்தார். பின்னர் ஒடியாத் தளபதி  ஜெனரல் பரமார்த்தி தேவன் வடக்கு வங்காளத்தை மீண்டும் கைப்பற்றினார். தமர் கானின் மரணம் வங்காளத்தின் ஆளுநராக இலக்தியார்-உத்-தின் உசுபக் நியமிக்கப்படுவதற்கும், கிபி 1272 இல் துகான் கானின் கிளர்ச்சிக்கு வழிவகுத்தது. 

## இதனையும் காண்க

* வங்காள வரலாறு
* வங்காளதேச வரலாறு
* இந்திய வரலாறு

## மேற்கோள்கள்

பகுப்பு:1247 இறப்புகள்
பகுப்பு:இந்திய வரலாறு
பகுப்பு:வங்காளதேச வரலாறு
இரமேசு துபே

**இரமேசு துபே** (*Ramesh Dube*) இந்தியாவைச் சேர்ந்த ஓர் அரசியல்வாதியாவார். 1942 ஆம் ஆண்டு அக்டோபர் மாதம் 16 ஆம் தேதியன்று இவர் பிறந்தார். பகுசன் சமாச்சு கட்சியில் உறுப்பினராக இருந்தார்.  2007 ஆம் ஆண்டு நடைபெற்ற  இடைத்தேர்தலில் பகுசன் சமாச்சு கட்சியின் சார்பில் போட்டியிட்டு  மிர்சாபூர்  தொகுதியின் நாடாளுமன்ற உறுப்பினராகத் தேர்ந்தெடுக்கப்பட்டார்.

இந்திய தேசிய காங்கிரசு கட்சியிலிருருந்து 1985-1995 ஆம் ஆண்டுகளில் முன்னாள் சட்டமன்ற உறுப்பினராகவும்  அந்தேரியிலிருந்து மாநில அமைச்சராகவும் இருந்தார் 

முன்னதாக 1968-1984  ஆம் ஆண்டுகள் காலகட்டத்தில் மும்பை மாநகராட்சி உறுப்பினராக இருந்தார். தேசியவாத காங்கிரசு கட்சியின் நிறுவன உறுப்பினராகவும் இருந்தார் 

## மேற்கோள்கள்


பகுப்பு:14வது மக்களவை உறுப்பினர்கள்
பகுப்பு:1942 பிறப்புகள்
பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:இந்திய நாடாளுமன்ற உறுப்பினர்கள்
அததொ-பி-26

**அததொ-பி-26 (HAT-P-26)** என்பது      தொலைவில் உள்ள K-வகை முதன்மை வரிசை விண்மீனாகும் . 2015  ஆம்ஆண்டின் ஒரு கணக்கெடுப்பு  இதன் வட்டணையில் எந்த  இணைவிண்மீனையும் கண்டுபிடிக்கவில்லை,  இருப்பினும் வெப்பநிலை 4000   கெ கொண்ட செங்குறுமீன்  இணை.பரந்த வட்டணையில் சுற்றிவருவதாக கருதப்படுகிறது. 

*அததொ-பி-26* என்ற பெயர்,  அததொ வலைப்பிணையத் திட்டத்தால் கோளைக் கொண்ட 26 ஆவது விண்மீன் இது என்பதைக் குறிக்கிறது.

2022  ஆம் ஆண்டு ஆகத்து மாதத்தில், இந்தக் கோள் அமைப்பு மூன்றாவது  புற உலகங்களின் பெயரிடல் திட்டத்தால் பெயரிடப்பட்ட 20  கோள் அமைப்புகளில் சேர்க்கப்பட்டுள்ளது.  புவேர்ட்டோ  இரிக்கோவைச் சேர்ந்த குழுவால் முன்மொழியப்பட்ட  ஏற்கப்பட்ட பெயர்கள் ஜூன் 2023 இல் அறிவிக்கப்பட்டன. அதன்படி, டைனோ தொன்மப் பாத்திரங்களின் அடிப்படையில்   அததொ-பி-26 **குவாகயோனா** என்றும்  அதன் கோளுக்கு **குவாடாபா** என்றும் பெயரிடப்பட்டன, . 

## கோள் அமைப்பு
2010 ஆம் ஆண்டில், வெப்பமான நெப்டியூன்  ஒத்த புறக்கோள் கண்டறியப்பட்டது.   அவாய் மற்றும் அரிசோனாவில் அமைந்துள்ள தொலைநோக்கிகளைப் பயன்படுத்தி  அததொ-பி-26 பி என்ற கடப்புக் கோள்  அததொ வலைப்பிணையத் திட்டத்தால் கண்டறியப்பட்டது. கூழாங்கல்  அகந்திரளல் பொறிமுறையால் கோள் உருவாகி இருக்கலாம் எனக் கருதப்படுகிறது.   அததொ-பி-26 பி கோளின் செலுத்தக் கதிர்நிரல் 2015 இல் எடுக்கப்பட்டது. இதற்கு முகிலற்ற வளிமண்டலம் அல்லது தாழ்வான முகில்கவிப்பு கொண்ட வளிமண்டலம்  சிறந்த பொருத்தம் கொண்டுள்ளது.  கோளின் வளிமண்டல உட்கூறு 2019 ஆம் ஆண்டில் அளவிடப்பட்டது. மேலும்,  நீராவி  பருமன் பகவு 1.5  %  எனக் கண்டறியப்பட்டது. அததொ-பி-26 விண்மீனில் கரிமம் குறைவாக உள்ளது. கரிம/ உயிரக விகிதம் 0.33 க்கும் குறைவாக கட்டுப்படுத்தப்பட்டுள்ளது. மேலும்,  கோளின் வளிமண்டலத்தில்  எடைகுறைந்த பொன்ம(உலோக)   ஐதரைடுகள் உள்ளன.  கோளின்  வெப்பநிலை 563   கெ ஆகும் .

2019 ஆம் ஆண்டில்,  HAT-P-26b இன் கோளகடப்பு நேர வேறுபாட்டுப் பகுப்பாய்வு, பரந்த, 1141 நாட்கள் வட்டணை அலைவுநேர இரண்டாவது கோளின்  வாய்ப்புள்ள இருப்பைக் குறிக்கிறது. 

2023 ஆம் ஆண்டில், கோளின் வளிமண்டலத்தில் 590  கெ வெப்பநிலையில் 12 %  நீராவி இருப்பது உறுதி செய்யப்பட்டது. . 

## மேற்கோள்கள்

பகுப்பு:முதன்மை வரிசை விண்மீன்கள்
பகுப்பு:கன்னி விண்மீன்குழாம்
அவார் கான் ஐபக்

**அவார் கான் ஐபக்** (* Awar Khan Aibak*)  மம்ல்லூக்கிய சுல்தான் சம்சுத்தீன் இல்த்துத்மிசின் கீழ் வங்காளத்தின் ( இலக்னௌதி ) ஆளுநராக இருந்தார்.  துக்ரால் துகன் கான் தூக்கியெறியப்பட்டு இவர் ஆளுநரானார். இவரது ஆட்சி 1236 வரை நீடித்தது. 

## சுயசரிதை
கான் வங்காள ஆளுநராக இருந்த சைபுதீன் ஐபக்கின் அரசவை உறுப்பினராக இருந்தார். "மிகப்பெரிய தைரியசாலியான துருக்கியர் " என்று வர்ணிக்கப்படும் கான், 1236 இல் சைபுதீனைக் கொன்று, இலக்னௌதியின் அதிகாரத்டைக் கைப்பற்றினார். சுல்தான் சம்சுத்தீன் இல்த்துத்மிசு இறந்துவிட்டதால் இந்த வாய்ப்பைப் பெற்றதாகக் கருதப்படுகிறது. பீகார் ஆளுநர் துக்ரால் துகன் கான், இலக்னௌதி மாகாணத்தை மீண்டும் தில்லி சுல்தானகத்திடம் ஒப்படைக்குமாறு அவார் கானிடம் கோரினார். இலக்னௌதி நகருக்கும் பாஸ்கோட் கோட்டைக்கும் இடையே நடந்த போரில் இருவரும் போரிட்டனர். போரில் அவார் கான் தோற்கடிக்கப்பட்டு கொல்லப்பட்டார்.  துக்ரால் கான் சுல்தானின் ஆளுநராக வங்காளம் மற்றும் பீகார் ஆகிய இரு மாநிலங்களிலும் ஆட்சியைப் பிடித்தார்.

## இதனையும் காண்க

* வங்காள வரலாறு
* வங்காளதேச வரலாறு
* இந்திய வரலாறு

## மேற்கோள்கள்

பகுப்பு:இந்திய வரலாறு
பகுப்பு:வங்காளதேச வரலாறு
பகுப்பு:1236 இறப்புகள்
கிருஷ்ணாபுரம் கோயில்

**கிருஷ்ணாபுரம் கோயில்,** இந்தியாவில் கேரள மாநிலம் கோட்டயம் மாவட்டம், ஈராட்டுப்பேட்டைக்கு அருகில் உள்ள தலப்புலம் என்னுமிடத்தில் அமைந்துள்ளது. இக்கோயிலின் மூலவர் கிருஷ்ணர் ஆவார்.

## புராணம்
தலப்புலம் என்ற ஊரானது பழங்காலத்திலிருந்தே ஆன்மிகத்தின் மையமாக இருந்து வருகிறது. *தல* என்றால் "தலை", *புலம்* என்றால் "குக்கிராமம்" அல்லது "இடம்" என்று பொருள்படும். அதாவது "நிலங்களின் நிலம்" அல்லது மற்ற இடங்களுக்கு மேல் இருக்கும் இடம் எனப்படும். பிராமணர், சூத்திரர்,  பழங்குடி இனத்தவர்கள் என்ற வகையில் பல்வேறு பண்பாட்டினைப் பின்பற்றிய மக்கள் இங்கு வசித்து வந்தனர். உள் சண்டைகள். போட்டியின் காரணமாகவும் நல்வாழ்வு நாடியும் பிராமணர்கள் பாதுகாப்பான இடங்களுக்குச் சென்றனர்.  வெளியேறினர்.  நாடோடி வாழ்க்கை முறையை வாழ்ந்த பழங்குடியினர் ஒரு குறிப்பிட்ட வசிப்பிடத்தில் வாழாமல் பிற இடங்களுக்குச் சென்றனர். சூத்திரர்கள் விவசாயத்தில் ஈடுபட்டு திருப்தியான வாழ்க்கையை நடத்தி வந்தனர். வயல்வெளிகளில் பணியில் இருந்தபோது ஒரு இரும்புக்கருவி அவர்கள் கண்ணில் பட்டது.  அப்போது அவர்கள் கண்களுக்கு விசித்திரமான காட்சி தோன்றியது. இது கோயிலுக்கு அடிக்கல் நாட்டுவதற்கு காரணமாக இருக்கலாம். குக்கிராமத்தின் மக்கள் வைணவ மற்றும் சைவ பிரிவுகளை சேர்ந்தவர்கள்.

## வரலாறு
1078ஆம் ஆண்டின் 22வது மிதுனத்தின் தாழ்மோன் மாடமோன்மூலவர் கிருஷ்ணரை கோயிலில் அமைத்தார்.   இதுதொடர்பாக புராணக்கதை ஒன்று கூறப்படுகிறது. பொதுவாக மக்கள் சிவன் கோயில் வேண்டுமென விரும்பினர். கிருஷ்ணரை அமைக்க ஒருமித்த கருத்து காணப்படவில்லை. தாழ்மோன், தன் மனையிலிருந்து கிருஷ்ணரின் சிலையைக் கொண்டுவந்து, அங்கு மூலவராக நிறுவினார்.  அவரால் வழிபடப்படுவதற்கு முன்பாக அச்சிலை ஒரு பிராமணப்பெண்மணியால் வழிபடப்பட்டது. பஞ்சம், இயற்கைச்சீற்றத்திற்கு ஒரு முடிவு காணும் வகையில் சிவன் சிலையை அங்கு நிறுவ முடிவெடுத்து 1124ஆம் ஆண்டின்26ஆவது எடவத்தில் சிவன் சிலை அமைக்கப்பட்டது. தொடர்ந்து அம்மன் சிலை அமைக்கப்பட்டது. கோச்சுபுரக்கல் என்ற நாயர் குடும்பத்தார் அதன் நிர்வாகத்தையும் உரிமையையும் கொண்டிருந்தனர். பின்னர் அக்குடும்பத்தில் ஒரு பிரிவினர் நிர்வாகக்காரணம் காரணமாக அருகில் பிறிதொரு இடத்திற்குச் சென்றனர். கோச்சுபுரக்கல் குடும்பத்தார் ஒட்டுமொத்தமாக முடிவெடுத்து அதன் நிர்வாகத்தையும், உரிமையையும் 196 என்.எஸ்.எஸ்.காரயோகம் தலப்புரத்திடம் தர முடிவெடுத்தனர். இந்து சமூக நலனை முன்னிட்டு அவர்கள் தற்போது அப்பணியைச் செய்துவருகின்றனர். 

## மேற்கோள்கள்

பகுப்பு:கோட்டயம் மாவட்டத்திலுள்ள இந்துக் கோயில்கள்
பகுப்பு:Coordinates on Wikidata
பிரளயம் (ஏவுகணை)

**பிரளயம் ஏவுகணை** (Pralay)பிரளய் ஏடுகணை ஒரு   தந்திரோபாய பாலிஸ்டிக் ஏவுகணை மற்றும்  குறுகிய தூர ஏவுகணை ஆகும்.  இது நிலப்பரப்பில் இருந்து தரையில் ஏவப்படும் ஏவுகணை ஆகும். பாதுகாப்பு ஆராய்ச்சி மற்றும் வளர்ச்சி அமைப்பு வடிவமைத்த. இந்த ஏவுகணைகள் இந்தியத் தரைப்படையினரின் பயன்பாட்டில் உள்ளது. இது ஏவக்கூடிய  தொலைவு 150 முதல் 500 கிலோ மீட்டர் ஆகும். இது திட பொருளைக் கொண்டது. இது 350 முதல் 700 கிலோ கிராம் வெடி பொருளைக் கொண்டுச் செல்லும் திறன் கொண்டது. 
இது பல சோதனைகளுக்க்குப் பின் 2015ம் ஆண்டில் இந்தியத் தரைப்படையின் **ஏவுகணை அணி**யில் சேர்க்கப்பட்டது...

## இதனையும் காண்க
* குறுகிய தூர ஏவுகணை
* நடுத்தர தூரம் பாயும் ஏவுகணை 
* இடைப்பட்ட தூரம் பாயும் ஏவுகணை 
* கண்டம் விட்டு கண்டம் பாயும் ஏவுகணை 
## மேற்கோள்கள்

## வெளி இணைப்புகள்
* DRDO Technology Focus : Warhead for Missiles, Torpedoes and Rockets

பகுப்பு:ஏவுகணைகள்
பகுப்பு:இந்திய படைத்துறை
பகுப்பு:இந்திய ஏவுகணைகள்
அததொ-பி-16

**அததொ-பி-16 (HAT-P-16)** என்பது 740 ஒளி ஆண்டுகள் தொலைவில் உள்ள F-வகை முக்கிய வரிசை நட்சத்திரமாகும் . இந்த நட்சத்திரமானது சூரிய மிகுதியை விட சற்று அதிகமான கனமான தனிமங்களின் செறிவைக் கொண்டுள்ளது,  மற்றும் குறைந்த ஸ்டார்ஸ்பாட் செயல்பாடு.  2015 ஆம் ஆண்டு கணக்கெடுப்பில் எந்த நட்சத்திர துணையையும் கண்டுபிடிக்க முடியவில்லை.  2014 இல் ஸ்பெக்ட்ரல் பகுப்பாய்வு HAT-P-16 ஆனது 0.58   என்ற கார்பன் மற்றும் ஆக்ஸிஜன் மோலார் விகிதத்தைக் கொண்டுள்ளது, இது சூரியனின் மதிப்பு 0.55 க்கு அருகில் உள்ளது. 

## கோள் அமைப்பு
2010 ஆம் ஆண்டில், வெப்பமான சூப்பர்ஜோவியன் கிரகம் ஒன்று கண்டறியப்பட்டது.  2016 இல் டிரான்சிட்-டைமிங் மாறுபாடு பகுப்பாய்வு அமைப்பில் கூடுதல் கிரகங்களைக் கண்டறியத் தவறிவிட்டது. 

2011 ஆம் ஆண்டில்,  உரோசிட்டர்-மெக்ளாலின் விளைவைப் பயன்படுத்தி ஒரு நோக்கீடு மேற்கொள்ளப்பட்டது, மேலும் HAT-P-16b இன் வட்டணை விண்மீனின்  நிலநடுவரைத் தளத்துடன் 10    பாகைக்கு சமமான மையம்பிறழ்வுக் கோணத்துடன்  அமைவது கண்டறியப்பட்டது. 

அததொ-பி-16பி  கோளின் சமனிலை வெப்பநிலை 2013   ஆம் ஆண்டில் 1567   கெ பாகைக்கு சமமாக இருப்பது கண்டறியப்பட்டது   அததொ-பி-16 பி வளிமண்டலத்தில்  இரேலே சிதறலைக் கண்டறிய  பலபட்டை ஒளியளவியல் தோல்வியடைந்தது, இது மூடுபனி அல்லது அடர்த்தியான முகில்கூட்டத்தின் இருப்பைக் குறிக்கலாம். 
இடது|thumb|200x200px|  ''அததொ-பி-16 b,'' வியாழனின் அளவு ஒப்பீடு

## மேற்கோள்கள்

பகுப்பு:அந்திரொமேடா (விண்மீன் குழாம்)
பகுப்பு:முதன்மை வரிசை விண்மீன்கள்
நாகேசுவர் திவிவேதி

**நாகேசுவர் திவிவேதி** (*Nageshwar Dwivedi*) இந்தியாவைச் சேர்ந்த ஓர் அரசியல்வாதியாவார். 1916 ஆம் ஆண்டு அக்டோபர் மாதம் 16 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக இருந்தார். இந்திய நாடாளுமன்றத்தின் கீழ்சபையான மக்களவையில் மச்லிசாகர் மக்களவைத் தொகுதியில் போட்டியிட்டு ஒரு நாடாளுமன்ற உறுப்பினராக உத்தரபிரதேச மாநிலத்தை இவர் பிரதிநிதித்துவப்படுத்தினார். 

## மேற்கோள்கள்

## புற இணைப்புகள்
*Official biographical sketch in Parliament of India website
*Mention of Nageshwar Dwivedi's death

பகுப்பு:1916 பிறப்புகள்
பகுப்பு:2010 இறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:உத்தரப் பிரதேச அரசியல்வாதிகள்
பகுப்பு:இந்திய நாடாளுமன்ற உறுப்பினர்கள்
செய்யாறு

செய்யாறு (Cheyyaru) என்பது பின்வருவனவற்றுள் ஏதாவது ஒன்றாக இருக்கலாம்.

* செய்யாறு (திருவண்ணாமலை மாவட்டம்)
* செய்யாறு ஆறு
* செய்யாறு ஊராட்சி ஒன்றியம்
* செய்யாறு (சட்டமன்றத் தொகுதி) 
* செய்யாறு வட்டம்
* செய்யாறு வருவாய் கோட்டம்
கௌரிராம் குப்தா

**கௌரிராம் குப்தா** (*Gauriram Gupta*) இந்தியாவைச் சேர்ந்த ஓர் அரசியல்வாதியாவார். இந்திய சுதந்திரப் போராட்ட ஆர்வலராகவும் இவர் அறியப்படுகிறார். உத்தரப் பிரதேச மாநிலத்தின் முதலாவது சட்டப் பேரவையில் இவர் உறுப்பினராக இருந்தார். 1952-1957 மற்றும் 1967-1969 ஆம் ஆண்டுகளில் கௌரிராம் குப்தா மூன்று முறை சட்டமன்ற உறுப்பினராக இருந்தார், பாரெந்தா சட்டமன்றத் தொகுதியைப் பிரதிநிதித்துவப்படுத்தினார். தன்னுடைய 78 ஆவது வயதில் இவர் காலமானார். சட்டமன்ற உறுப்பினராக இருந்த பியாரி தேவி அக்ரகாரி இவரது மனைவியாவார்.
 
## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:உத்தரப் பிரதேச அரசியல்வாதிகள்
பகுப்பு:உத்தரப் பிரதேச சட்டமன்ற உறுப்பினர்கள்
தேவேந்திர நாத் திவிவேதி

**தேவேந்திர நாத் திவிவேதி** (*Devendra Nath Dwivedi*) இந்தியாவைச் சேர்ந்த ஓர் அரசியல்வாதியாவார். 1935 ஆம் ஆண்டு மார்ச்சு மாதம் 30 ஆம் தேதியன்று இவர் பிறந்தார்.  குசராத்து மாநிலத்தின் நியமிக்கப்பட்ட ஆளுநராக இருந்தார். 1974 ஆம் ஆண்டு முதல் 1980 ஆம் ஆண்டு வரை மாநிலங்களவையில் காங்கிரசு உறுப்பினராக இருந்தார். குசராத்து மாநிலத்தின் ஆளுநர் பதவியை முறையாக ஏற்கும் முன், 2009 ஆம் ஆண்டு ஆகத்து மாதம் முதல் தேதியன்று தன்னுடைய 74 ஆவது வயதில் காலமானார். 

## மேற்கோள்கள்

பகுப்பு:1935 பிறப்புகள்
பகுப்பு:2009 இறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:உத்தரப் பிரதேச அரசியல்வாதிகள்
பகுப்பு:குசராத்து ஆளுநர்கள்